**Likumprojekta “Par nekustamā īpašuma daļas atsavināšanu pierobežas ceļa zemes nodalījuma joslai pie Lugu novērošanas torņa” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamā īpašuma daļas atsavināšanu pierobežas ceļa zemes nodalījuma joslai pie Lugu novērošanas torņa” (turpmāk – likumprojekts) paredz no zemes īpašnieka atsavināt nekustamā īpašuma daļu, kas atrodas zem valstij piederoša pierobežas ceļa zemes nodalījuma joslā pie Lugu novērošanas torņa. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts saskaņā ar Zemes pārvaldības likuma 8.panta septīto daļu un Sabiedrības vajadzībām nepieciešamā nekustamā īpašuma atsavināšanas likuma 13.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ar 2003.gada 8.jūlija sēdes protokola Nr.39 42. § "Par situāciju valsts austrumu robežas izbūves jomā" ir pieņēmis konceptuālu lēmumu par sabiedrības vajadzību nodrošināšanai nepieciešamā projekta īstenošanu – pierobežas ceļa pie Lugu novērošanas torņa (inženierbūves kadastra apzīmējums 3892 008 0108 001) (turpmāk – pierobežas ceļš) izbūvi, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2005.gada 10.novembrī, ir Iekšlietu ministrijas bilancē.Saskaņā ar Zemes pārvaldības likuma 8.panta septīto daļu Valsts vai pašvaldība atbilstoši budžeta iespējām vienojas ar zemes īpašnieku par zemes zem ceļa vai ielas atsavināšanu un atsavina to saskaņā ar normatīvajiem aktiem par sabiedrības vajadzībām nepieciešamā nekustamā īpašuma atsavināšanu.Pierobežas ceļa zemes nodalījuma joslai nepieciešams atsavināt nekustamā īpašuma “Medulāji” Vecumu pagastā, Viļakas novadā (kadastra Nr. 3892 008 0054, reģistrēts Rēzeknes tiesas Vecumu pagasta zemesgrāmatas nodalījumā Nr.100000128739) daļu – zemes gabala (kadastra apzīmējums 3892 008 0054) daļu 0.33 hektāru platībā (turpmāk – nekustamais īpašums “Medulāji”).Pēc nekustamā īpašuma “Medulāji” atsavināšanas atlikusī daļa 1,32 ha un 0,63 ha platībā tās platības un konfigurācijas dēļ ir izmantojama atbilstoši attiecīgās pašvaldības teritorijas plānojumam.Zemesgrāmatā uz nekustamā īpašuma “Medulāji” nostiprināta patapinājuma tiesība par labu juridiskai personai, līdz 2054.gada 1.maijam. Pamats: 2005.gada 2.maija patapinājuma līgums. Patapinājuma tiesība neietekmē nekustamā īpašuma “Medulāji” atsavināšanas gaitu. Zemesgrāmatā nav ierakstīti citi apgrūtinājumi par labu trešajām personām.Nekustamajam īpašumam “Medulāji” ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):- ekspluatācijas aizsargjoslas teritorija gar valsts reģionālajiem autoceļiem lauku apvidos 0,56 ha;- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,18 ha;- ekspluatācijas aizsargjoslas teritorija ap elektrisko tīklu transformatoru apakšstaciju 0,00 ha;- ceļa servitūta teritorija 0,03 ha;- pierobežas josla 2,28 ha;- pierobeža 2,28 ha.2017.gada 24.februārī Valsts zemes dienests nosūtīja nekustamā īpašuma “Medulāji” īpašniekam paziņojumu Nr.9-01/597313-1/1 par būves ar kadastra apzīmējumu Nr.38920080108001 reģistrēšanu Nekustamā īpašuma valsts kadastra informācijas sistēmā, norādot, ka attiecīgā būve atrodas uz nekustamā īpašuma “Medulāji” īpašniekam piederošās zemes vienības ar kadastra apzīmējumu 3892 008 0054.2017.gada 14.novembrī Iekšlietu ministrija saņēma nekustamā īpašuma “Medulāji” īpašnieka iesniegumu (Reģ.Nr.1-63/694-L), kurā nekustamā īpašuma “Medulāji” īpašnieks lūdz sniegt skaidrojumu, kāds ir tiesiskais pamats būves ar kadastra apzīmējumu Nr.3892 008 0108 001 reģistrēšanai uz nekustamā īpašuma “Medulāji” īpašniekam piederošo īpašumu ar kadastra Nr. 3892 008 0054, vienlaikus norādot, ka būves būvniecībai uz īpašniekam piederošās zemes nav dota viņa piekrišana.2017.gada 27.decembrī nekustamā īpašuma “Medulāji” īpašniekam tika nosūtīta vēstule Nr.17-9/13515, kurā sniegta informācija par pamatojumu inženierbūves ar kadastra apzīmējumu Nr.3892 008 0108 001 reģistrēšanai, kā arī tika sniegta informācija, ka nekustamā īpašuma “Medulāji” īpašnieks tiks uzaicināts piedalīties nekustamā īpašuma “Medulāji” atlīdzības noteikšanā.Nekustamā īpašuma “Medulāji” īpašniekam 2018.gada 25.jūlijā saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13.punktu nosūtīts paziņojums Nr.1.2.2.-09/8083, kurā nekustamā īpašuma “Medulāji” īpašniekam izteikts aicinājums piedalīties nekustamā īpašuma “Medulāji” atlīdzības noteikšanā, sniedzot informāciju par nekustamo īpašumu “Medulāji” un dokumentus, kas raksturo nekustamo īpašumu “Medulāji”. Informācija par nekustamo īpašumu “Medulāji” un dokumenti, kas raksturotu nekustamo īpašumu “Medulāji”, tajā skaitā dokumenti, kas raksturotu nekustamā īpašuma “Medulāji” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Medulāji”, kas varētu ietekmēt nekustamā īpašuma “Medulāji” vērtības noteikšanu, no nekustamā īpašuma “Medulāji” īpašnieka nav saņemti.2018.gada 29.augustā no nekustamā īpašuma “Medulāji” īpašnieka saņemta vēstule (Reģ.Nr. 22844), kurā nekustamā īpašuma “Medulāji” īpašnieks norāda, ka atsavināšanai nepiekrīt, tā vietā piedāvājot noslēgt ceļa servitūta līgumu. 2018.gada 3.oktobrī no nekustamā īpašuma “Medulāji” īpašnieka saņemta vēl viena vēstule (Reģ.Nr.25898), kurā nekustamā īpašuma “Medulāji” īpašnieks piedāvā vienoties par labprātīgu zemes zem pierobežas ceļa atsavināšanu, slēdzot ceļa servitūta līgumu par labu zemes vienībai ar kadastra apzīmējumu Nr.39820080054, un reģistrēt šādu apgrūtinājumu Zemesgrāmatā.2018.gada 22.oktobrī nekustamā īpašuma “Medulāji” īpašniekam nosūtīta vēstule Nr.1.2.2-09/11701, kurā paskaidrots, ka nav ierobežotas Latvijas valstij Latvijas Republikas Iekšlietu ministrijas personā piederoša pierobežas ceļa pie Lugu novērošanas torņa (inženierbūves kadastra apzīmējums 3892 008 0108 001) (turpmāk – pierobežas ceļš) lietošanas tiesības, lai piekļūtu paliekošajiem īpašumiem, tiktāl cik tas nav pretrunā ar Latvijas Republikā spēkā esošajiem normatīvajiem aktiem, kā arī izteikts lūgums līdz 2018.gada 20.novembrim piekrist zemes ierīcības projekta realizācijai, jo pretējā gadījumā 2018.gada 23.novembrī tiks uzsākta nekustamā īpašuma “Medulāji” īpašuma atsavināmās daļas novērtēšana atbilstoši zemes ierīcības projekta grafiskajam risinājumam un piespiedu atsavināšana.Sertificēts nekustamā īpašuma vērtētājs ir veicis nekustamā īpašuma “Medulāji” novērtēšanu un noteicis nekustamā īpašuma “Medulāji” tirgus vērtību un atlīdzības apmēru par zaudējumiem, kas rodas nekustamā īpašuma “Medulāji” īpašniekam saskaņā ar nekustamā īpašuma “Medulāji” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība 2018.gada 8. decembrī ir 553,45 *euro*, kas atbilst nekustamā īpašuma “Medulāji” tirgus vērtībai. Citi atsavināšanas rezultātā radušies zaudējumi netika identificēti.Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk - Komisija) saskaņā ar MK noteikumu Nr.204 26.punktu 2019.gada 9.janvārī nosūtīja nekustamā īpašuma “Medulāji” īpašniekam uzaicinājumu Nr.1.2.2.-09/149 piedalīties sēdē par aprēķinātās atlīdzības izvērtēšanu. Atbilde no nekustamā īpašuma “Medulāji” īpašnieka nav saņemta.Komisija, pamatojoties uz MK noteikumu Nr.204 35.punktu, 2019.gada 22.februāra sēdes slēgtajā daļā pieņēma lēmumu par nekustamā īpašuma “Medulāji” atsavināšanas atlīdzības apstiprināšanu, nosakot to 553,45 *euro* apmērā, kas atbilst sertificēta nekustamā īpašuma vērtētāja noteiktās atlīdzības apmēram (Komisijas 2019.gada 22.februāra lēmums Nr.6 (1.§)).Pamatojoties uz MK noteikumu Nr.204 36.1.apakšpunktu, Iekšlietu ministrija ar 2019.gada 22.marta lēmumu Nr.1-67/77 apstiprināja taisnīgas atlīdzības apmēru par nekustamo īpašumu "Medulāji", nosakot to 553,45 *euro* apmērā (0,1677 *euro* par vienu kvadrātmetru). Pēc īpašumu kadastrālās uzmērīšanas, platību izmaiņu gadījumā atlīdzības apmēra noteikšanai tiks izmantota noteiktā nekustamā īpašuma “Medulāji” viena kvadrātmetra cena. Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2019.gada 2.jūlija rīkojuma Nr.318 “Par nekustamā īpašuma atsavināšanu pierobežas ceļa zemes nodalījuma joslai pie Lugu novērošanas torņa” (turpmāk – MK rīkojums Nr.318) pieņemšanas, Nodrošinājuma valsts aģentūra (turpmāk – NVA) 2019.gada 11.jūlijā saskaņā ar Atsavināšanas likuma 11.pantā noteikto nosūtīja nekustamā īpašuma “Medulāji” īpašniekam uzaicinājumu Nr.1.2.2-09/5205 30 dienu laikā no dienas, kad vēstule saņemta, paziņot par iespēju noslēgt līgumu par nekustamā īpašuma “Medulāji” labprātīgu atsavināšanu. Paziņojumam tika pievienots MK rīkojums Nr.318.Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā no nekustamā īpašuma “Medulāji” īpašnieka netika saņemta.2019.gada 22.jūlijā nekustamā īpašuma “Medulāji” īpašnieka pilnvarotā persona iesniedza Ministru prezidentam iesniegumu par nekustamā īpašuma “Medulāji” (nekustamā īpašuma kadastra Nr.3892 008 0054) daļas – zemes vienības (zemes vienības kadastra apzīmējums 3892 008 0054) daļas 0,33 ha platībā Vecumu pagastā, Viļakas novadā (turpmāk – nekustamais īpašums), kas nepieciešams pierobežas ceļa zemes nodalījuma joslas uzturēšanai pie Lugu novērošanas torņa, atsavināšanu.No iesnieguma izriet, ka nekustamā īpašuma īpašnieks apšauba nekustamā īpašuma atsavināšanas leģitimitāti.Iekšlietu ministrija 2019.gada 21.augustā sniedza atbildi Nr.1-63/558/614-M, kurā norādīja, ka strīdus par nekustamo īpašumu atsavināšanas nepieciešamību un atlīdzības apmēru izskata tiesa Civilprocesa likumā noteiktajā kārtībā un ka nekustamā īpašuma īpašnieks vairākkārt tika aicināts piedalīties nekustamā īpašuma atsavināšanas procesā, tajā skaitā sniegt informāciju, kas varētu ietekmēt atsavināmā nekustamā īpašuma vērtības noteikšanu, arī par zaudējumiem, kas īpašniekam varētu rasties, ja nekustamais īpašums tiktu atsavināts, taču nekustamā īpašuma īpašnieks šādu informāciju nav sniedzis un atsavināšanas procesā nav piedalījies. Iekšlietu ministrijas vērtējumā nekustamā īpašuma “Medulāji” atsavināšanas process ir bijis tiesisks un caurskatāms, tāpēc Iekšlietu ministrija aicināja nekustamā īpašuma “Medulāji” īpašnieku vienoties par labprātīgu īpašuma atsavināšanu. Ņemot vērā, ka Atsavināšanas likumā noteiktajā termiņā nekustamā īpašuma „Medulāji” īpašnieks nav sniedzis atbildi uz nosūtīto atsavināšanas paziņojumu un līgums par nekustamā īpašuma “Medulāji” labprātīgu atsavināšanu nav noslēgts, ir izpildījušies Atsavināšanas likuma 13.pantā noteiktie priekšnoteikumi likumprojekta par nekustamā īpašuma „Medulāji” piespiedu atsavināšanu sabiedrības vajadzībām virzīšanai izskatīšanai Saeimā.Labums ko sabiedrība iegūs, nosakot nekustamā īpašuma „Medulāji” īpašniekam pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums „Medulāji” nepieciešams īpašu sabiedrības interešu un publisku mērķu sasniegšanai – zemes īpašuma tiesību sakārtošanai zem pierobežas ceļa pie Lugu novērošanas torņa, lai nodrošinātu operatīvu Valsts robežsardzes funkciju pildīšanu. Pierobežas ceļš pieņemts ekspluatācijā 2005.gada 10.novembrī, ir Iekšlietu ministrijas bilancē.Mainīt pierobežas ceļa izvietojumu tā, lai neskartu nekustamo īpašumu „Medulāji” nav iespējams.Ņemot vērā iepriekš minēto, kā arī valsts robežas gar Latvijas Republikas un Krievijas Federāciju valsts robežu apsardzības nozīmīgumu, nepieciešams iegūt nekustamo īpašumu „Medulāji”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās Iekšlietu ministrija normatīvajos aktos noteiktajā kārtībā īpašuma tiesības uz nekustamo īpašumu „Medulāji”, brīvu no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības), nostiprinās zemesgrāmatā uz valsts vārda Iekšlietu ministrijas personā.Īpašnieks nav pieprasījis un Iekšlietu ministrija nav tieši paziņojusi, ka tā uzņemas pārņemt Zemesgrāmatā uz nekustamā īpašuma "Medulāji" nostiprināto patapinājuma tiesību par labu juridiskai personai.Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma „Medulāji” atsavināšanu.Projekts attiecas uz Iekšlietu politikas jomu (valsts robežas drošība) un publiskās pārvaldības politikas jomu (valsts īpašumu pārvaldība). |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamā īpašuma atsavināšanu un īpašuma tiesību nostiprināšanu zemesgrāmatā kopumā ir 584 *euro* apmērā (EKK 5240) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma “Medulāji” atsavināšanu – 553,45 *euro*
2. izdevumi, kas saistīti ar īpašuma tiesību nostiprināšanu zemesgrāmatā: 1 īpašums x 30 *euro* = 30 *euro.*

Nepieciešamais finansējums nekustamā īpašuma atsavināšanai un īpašuma tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs [Sandis Ģirģens](https://www.mk.gov.lv/lv/amatpersonas/sandis-girgens)

Vīza: valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv